Nishiyama Onsen Keiunkan

Nishiyama Onsen Keiunkan (japansk: 西山温泉慶雲館, bokstavelig talt Keiun-æra Nishiyama varme kilde) er en onsen og overnattingssted, og er av Guinness rekordbok regnet som verdens eldste hotell, og trolig et av verdens eldste selskaper som fremdeles er i drift. Stedet ble etablert i år 705 i Yamanashi, Japan, ved foten av Akaishifjellene. Historie Keiunkan ble grunnlagt i 705 av Mahito Fujiwara, en sønn av en rådgiver for keiser Tenji, som var på jakt i fjellene og oppdaget kildene. Stedet har tatt navnet sitt fra Keiun-æraen som varte fra mai 704 til januar 708, og den varme kilden har strømmet fritt siden den gang. Historiske dokumenter viser at blant annet shogunen Tokugawa Ieyasu og daimyōen Takeda Shingen har besøkt stedet, samt keiser Naruhito i 1987. Originalt var onsenen bestående av små, enkle bassenger i grotter, etter hvert utviklet til enkle trebygninger som over flere år ble renovert. I 1997 ble bygningene drastisk endret og stedet omgjort til et ryokan - en type tradisjonelt japansk vertshus som typisk har tatamimatter, felles bad og andre sosiale fellesarealer. I 2005 fikk alle 35 rom sitt eget, private bad med varmt kildevann. Den dyre renoveringen og en nedgang i bestillinger gjorde et Keiunkan fikk store økonomiske vanskeligheter, hvilket resulterte i en konkurs og overtakelse av nye eiere. Fram til dagens president for selskapet tok over driften i 2017 hadde stedet blitt drevet siden starten av den samme familien i 52 generasjoner, inkludert adopterte arvinger Referanser